Сваё трэба мець — гэта і ў нас з братам запала. Толькі мы не сталі турбаваць сваіх бацькоў. Іван узяўся сам змайстраваць нам беганкі. Выразаў драўляныя палазы, счасаў уніз. Знайшоў жалезны дрот. парэзаў на кавалкі. Завастрыў іх удаўжыню накшталт лёзаў, замацаваў пад палазамі. Да бакоў драўлянак прыбіў сырамятныя рамяні. На падобных вырабах коўзалася амаль уся дзятва незаможных сялян.